

РЕПУБЛИКА СРБИЈА

Аутономна покрајина Војводина

Општина СРБОБРАН

Општинска управа Србобран

Дана: 19.07.2022. године

Број: 422-1/2022-IV

Трг слободе бр. 2,

21480 СРБОБРАН

Телефон: 021/730-020

e-mail: srbobran@eunet.rs

На основу поглавља II "Опис планираних мера", тачка 2.1. 100.2 "Кредитна подршка" подтачка 2.1.12 "Административна процедура", Програма мера подршке за спровођење пољопривредне политике и политике руралног развоја за 2022. годину на територији општине Србобран ("Службени лист општине Србобран",бр.8/2022) који је донет од стране Скупштине општине Србобран, а уз претходно прибављену сагласност Министарства пољопривреде, шумарства и водопривреде број 320-00-03696/2022-09 од 12.04.2022. Општинска управа Србобран расписује

# ЈАВНИ ПОЗИВ

**БАНКАМА ЗАИНТЕРЕСОВАНИМ ЗА КРАТКОРОЧНО КРЕДИТИРАЊЕ РЕГИСТРОВАНИХ ПОЉОПРИВРЕДНИХ ГАЗДИНСТАВА НА ТЕРИТОРИЈИ ОПШТИНЕ СРБОБРАН У 2022. ГОДИНИ УЗ УЧЕШЋЕ ОПШТИНЕ СРБОБРАН У СУБВЕНЦИОНИСАЊУ КАМАТА И/ИЛИ НАКНАДА НА КРЕДИТЕ ЗА НАБАВКУ ОБРТНИХ СРЕДСТАВА**

1. Позивају се банке заинтересоване за краткорочно кредитирање обртних средстава, физичких лица-носиоца активног пољопривредног газдинства, а уз учешће локалне самоуправе субвенционисањем целокупне камате и/или накнаде пољопривредним произвођачима на територији општине Србобран (у даљем тексту: општина) да општини поднесу писане понуде са условима кредитирања.

# Услови које банке треба да испуне су:

* да краткорочно кредитирају набавку обртних средстава за пољопривредна газдинства која су уписана у Регистар пољопривредних газдинстава са активним статусом,
* да пољопривредним газдинствима из тачке 1. одобре само један кредит који се исплаћује у динарима, без валутне клаузуле, који не може бити мањи од 100.000,00 динара нити већи од 500.000,00 динара,
* да за сваки кредит одобрен регистрованим пољопривредним газдинствима општина субвенционише камату и/или накнаду за обраду кредита на одобрени кредит у целости,
* да укупни трошкови камата и/или накнада за обраду кредита не могу бити већи од 7 % од износа одобреног кредита,
* да период кредита не буде дужи од 12 месеци и
* да сав ризик одобрења и наплате кредита од корисника кредита сносе банке.

Средства којима ће општина субвенционисати камату и/или накнаду на додељене кредите износе укупно 1.000.000,00 динара и обезбеђена су у Одлуци о буџету општине Србобран за 2022. годину.

Исплата субвенционисане камате и/или накнаде вршиће се према редоследу подношења захтева за доделу кредита, до утрошка средстава.

# Право учешћа по овом јавном позиву имају банке:

* које су регистроване за обављање банкарских послова (доставити извод из АПР-а не старији од 30 дана), и
* које доставе понуду у складу са овим јавним позивом.

# Понуде које нису сачињене у складу са овим јавним позивом неће бити прихваћене.

Након разматрања приспелих понуда банака Општинска управа Србобран ће доставити обавештење банкама које испуњавају услове из овог јавног позива.

# Општинска управа Србобран ће након достављања обавештења из става 2 тачке IV са банком закључити Уговор о пословно-техничкој сарадњи.

1. Потписане и оверене понуде подносе се општини Србобран, Трг слободе бр. 2, на писарници Општинске управе Србобран у затвореним ковертама са назнаком "Јавни позив банкама заинтересованим за краткорочно кредитирање регистрованих пољопривредних газдинстава на територији општине Србобран у 2022. години, уз учешће општине Србобран у субвенционисању камата и/или накнада на кредите за набавку обртних средстава".

Текст јавног позива биће објављен на интернет страници општине Србобран [www.srbobran.rs.](http://www.srbobran.rs.)

Крајњи рок за достављање понуда са потребном документацијом је 26.07.2022. године.

Све додатне информације могу се добити у Општинској управи Србобран, на телефон 021/730-020, локал 144.

 НАЧЕЛНИК ОПШТИНСКЕ

 УПРАВЕ СРБОБРАН

 Данијела Вујачић, дипл.прав.